
Kėdainių rajono savivaldybės
administracijos direktoriaus
2025 m. gegužės 8 d. įsakymu Nr. AD-1-464


VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ SKYRIMAS

Paslaugos apibūdinimas 
Tikslinė, periodinė, sąlyginė pašalpa, vienkartinė piniginė socialinė parama ir kompensacija (toliau – Tikslinė parama) skiriama asmenims šiais atvejais: 
1. Tikslinė pašalpa bendrai gyvenantiems asmenims (vienam gyvenančiam asmeniui) (toliau – asmuo) skiriama:
1.1. Ekstremalių situacijų atvejais bendrai gyvenantiems asmenims (vienam gyvenančiam asmeniui) dėl ekstremalių situacijų netekus darbo pirmam asmeniui arba vienam gyvenančiam asmeniui 100 proc. minimalių vartojimo poreikių dydžio (toliau MVPD); antram asmeniui – 80 proc. MVPD, trečiam ir kiekvienam paskesniam – 70 proc. MVPD. Tikslinė pašalpa skiriama, kol savivaldybėje ar valstybėje yra skelbiama ekstremali situacija;
1.2. Asmenims, nedraustiems sveikatos draudimu, apdrausti arba pagal Valstybinių ligonių kasų nustatytus įkainius sveikatos priežiūros paslaugoms apmokėti, jei asmuo neturi jokių pajamų, o dėl specifinių aplinkybių kyla grėsmė jo sveikatos būklei ir reikalingas gydymas, – iki 2 VRP dydžio suma pervedama į kompetentingos įstaigos sąskaitą. Tikslinė pašalpa skiriama laikotarpiui, kurį asmuo bus gydomas, tačiau ne ilgiau kaip 1 mėnesį;
1.3. Sunkios ligos, patvirtintos Lietuvos Respublikos sveikatos apsaugos ministro 2003 m. kovo 28 d. įsakymu Nr. V-177 „Dėl Sunkių ligų sąrašo patvirtinimo“, atsižvelgiant į medicininę pažymą, kai pareiškėjui, jeigu jis yra vienas gyvenantis asmuo, arba vienam asmeniui, kai jis yra vienas iš bendrai gyvenančių asmenų, tenkančios vidutinės pajamos, nurodytos Įstatymo 17 straipsnio 1 dalyje ir apskaičiuotos pagal Lietuvos Respublikos piniginės socialinės paramos nepasiturintiems gyventojams įstatyme (toliau – Įstatymas) 18 straipsnį, per mėnesį yra mažesnės negu 4 valstybės remiamų pajamų dydžiai – 2 VRP dydžio; 
1.4. Užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje: vienam gyvenančiam asmeniui ar  dviem bendrai gyvenantiems asmenims – 3 BSI, už kiekvieną paskesnį šeimos narį – papildomai po 1 BSI, jeigu tokia pašalpa nebuvo paskirta kitos savivaldybės teritorijoje.
2. Vieno VRP dydžio periodinė pašalpa skiriama:
2.1. Bendrai gyvenantiems asmenims atskirai, kai atitinka Įstatymo 8 straipsnio 1 dalies 4−9 punktus ir neturi kitų pajamų, yra pateikę prašymą teismui dėl santuokos nutraukimo, kol bus išnagrinėta santuokos nutraukimo byla, bet ne ilgiau kaip 6 mėnesius;
2.2. Bendrai gyvenantiems asmenims ir kartu su vienu iš jų gyvenančiam vaikui (vaikams) atskirai, kai atitinka įstatymo 8 straipsnio 1 dalies 4−9 punktus, jeigu vidutinės pajamos vienam iš bendrai gyvenančių asmenų per mėnesį yra mažesnės kaip 1 VRP dydžio, yra pateikę prašymą teismui dėl santuokos nutraukimo, kol bus išnagrinėta santuokos nutraukimo byla, bet ne ilgiau kaip 6 mėnesius. 
3. Vieno VRP dydžio sąlyginė pašalpa asmeniui skiriama:
3.1.  Socialinės rizikos asmenų gydymo nuo priklausomybės ligų laikotarpiu, bet ne ilgiau kaip 6 mėn., jei neturi kitų pajamų;
3.2. Pilnamečiui vaikui (įvaikiui) iki 24 metų, kuris mokosi pagal bendrojo ugdymo programą (įskaitant laikotarpį nuo bendrojo ugdymo programos baigimo dienos iki tų pačių metų rugsėjo 1 dienos) ar pagal formaliojo profesinio mokymo programą arba studijuoja aukštojoje mokykloje (įskaitant akademinių atostogų dėl ligos ar nėštumo laikotarpį), kai mirė vienas iš jo tėvų (įtėvių), o likęs vienas iš tėvų turi 60−100 procentų nedarbingumą  arba yra patyręs socialinę riziką asmuo, sąlyginė pašalpa skiriama tol, kol mokosi, bet ne ilgiau kaip iki 24 metų. 
4. Vienkartinės piniginės socialinė parama ir kompensacija (toliau − paramos) asmeniui skiriama:
4.1 Nukentėjusiems nuo gaisro, stichinių nelaimių;
4.2 Gydymo išlaidoms kompensuoti;
4.3 Asmenims, grįžusiems iš įkalinimo vietų;
4.4 Sunkios materialinės padėties atvejais;
4.5 Kitais nenumatytais atvejais;
4.6 Sanitarinių įrenginių, buitinių valymo įrenginių, vandentiekio įrenginių ir jo įvadų, nuotekų įrenginių ir įvado prijungimo prie buitinių nuotekų tinklo išlaidoms iš dalies kompensuoti. 
5. Parama skiriama įvertinus prašytojo patirtus nuostolius ir šeimos (ar vieno gyvenančio asmens) pajamas, tenkančias vienam asmeniui per mėnesį.
Asmuo, turintis teisę gauti tikslinę, periodinę ar sąlyginę pašalpą, vienkartinės piniginę socialinę paramą ir kompensaciją,  kreipiasi į savo gyvenamosios vietos seniūniją. 

Paslaugos teikimo proceso aprašymas 
1. Paslaugų gavėjas prašymą (priedas) pateikia asmeniškai arba paštu. Jeigu prašymas siunčiamas paštu, prie prašymo turi būti pridėtos visų reikiamų dokumentų kopijos, patvirtintos teisės aktų nustatyta tvarka.
2. Seniūnijų socialinės paramos specialistas, atsižvelgdamas į prašymą, patikrina asmenų (asmens) buities ir gyvenimo sąlygas, surašo tyrimo aktą.
3. Prašymas ir kiti dokumentai, įrodantys  Tikslinės paramos būtinumą, pateikiami Socialinės paramos skyriaus ar Kėdainių miesto seniūnijos atsakingiems specialistams.
4. Paslaugos vykdytojas išnagrinėja prašymą ir priima sprendimą dėl Tikslinės paramos skyrimo / neskyrimo arba informuoja paslaugos gavėją dėl prašymo papildymo. 
5. Prašymus dėl vienkartinės piniginės socialinės paramos ir kompensacijų skyrimo, išskyrus asmenims, grįžusiems iš įkalinimo vietų, svarsto Vienkartinės piniginės socialinės paramos ir kompensacijų skyrimo komisija. Parama skiriama Kėdainių rajono savivaldybės administracijos direktoriaus įsakymu, rekomendavus komisijai. 
6. Paslaugos gavėjas apie  priimtą sprendimą informuojamas prašyme nurodytu būdu (registruotu laišku, elektroniniu laišku, telefonu).

Paslaugos teikimo informacija 
Paslauga yra nemokama ir suteikiama per 30 kalendorinių dienų.

Teisės aktai, reguliuojantys paslaugos teikimą
1. Kėdainių savivaldybės tarybos 2023 m. sausio 27 d. sprendimas Nr. TS-13 „Dėl Piniginės socialinės paramos nepasiturintiems gyventojams Kėdainių rajono savivaldybėje teikimo tvarkos aprašo tvirtinimo“.
2. Kėdainių rajono savivaldybės tarybos 2019 m. gegužės 17 d. sprendimas Nr. TS-88 „Dėl Vienkartinės piniginės socialinės paramos ir kompensacijų skyrimo tvarkos aprašo patvirtinimo“. 
3. Lietuvos Respublikos piniginės socialinės paramos nepasiturintiems gyventojams įstatymas.

Informacija ir dokumentai, kuriuos turi pateikti asmuo 
1. Asmens tapatybę patvirtinantis dokumentas.
2. Laisvos formos prašymas (priedas), kuriame nurodo savo vardą, pavardę, asmens kodą, deklaruotą gyvenamąją vietą, telefono numerį, išsamiai aprašo savo socialinę padėtį ir nurodo aplinkybes, dėl kurių prašo tikslinės paramos, ir kartu, atsižvelgiant į tikslinės paramos prašymo aplinkybes, pateikia tai patvirtinančius dokumentus, savo atsiskaitomosios sąskaitos banke numerį.
3. Pažyma apie apskaičiuotą ir išmokėtą darbo užmokestį ir kitas išmokas ar kiti dokumentai, patvirtinantys gaunamas pajamas.
4. Teismo sprendimas dėl išlaikymo vaikui priteisimo, jeigu priteistas išlaikymas.
5. Pažyma iš įmonės, įstaigos ar organizacijos, kai išlaikymas mokamas iš darbo užmokesčio.
6. Pažyma apie paleidimą iš laisvės atėmimo, kardomojo kalinimo vietos, socialinės ir (ar) psichologinės (medicininės) reabilitacijos įstaigos (pateikia asmenys, grįžę iš šių įstaigų).
7. Išrašas iš medicininių dokumentų ar (ir) gydymo įstaigos pažyma su nurodytais ligos kodais ar diagnoze, ne senesnis kaip pusės metų, nurodant, kad asmens liga, sveikatos būklė atitinka Sunkių ligų sąrašą.
8. Kompetentingų institucijų dokumentai (pažymos), patvirtinantys įvykusio gaisro, stichinės nelaimės faktą.
9. Dokumentas, patvirtinantis faktą (savo parašu patvirtintą informaciją), kad gaisro, stichinės nelaimės suniokotas turtas nebuvo apdraustas ar draustas, bet pagal draudimo sutartį tai nėra draudžiamasis įvykis.
10. Kiti dokumentai (atsižvelgiant į aplinkybes).

Informacija ir dokumentai, kuriuos gauna paslaugos teikėjas 
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Užimtumo tarnybos duomenų bazės (išrašas).
4. ANTA informacinės sistemos duomenų bazės (išrašas).
5. Mokinių registro duomenų bazės (išrašas).
6. Studentų registro duomenų bazės (išrašas).
7. Nacionalinės mokėjimo agentūros duomenų bazės (išrašas).
8. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai 
Socialinės paramos skyriaus vyr. specialistė Loreta Petrauskienė, tel. +370 347 44200, el. p. loreta.petrauskiene@kedainiai.lt.
Socialinės paramos skyriaus vyresn. specialistė Vilma Zdanavičienė, tel. +370 347 69585, el. p. vilma.zdanaviciene@kedainiai.lt.
Socialinės paramos skyriaus vyr. specialistė Jurgita Šaunė, tel. +370 347 69585, el. p. jurgita.saune@kedainiai.lt.
Kėdainių miesto seniūnijos vyresn. specialistė (socialinei paramai) Rasa Krivickienė, tel. +370 347 44108, el. p. miesto.seniunija@kedainiai.lt.
Kėdainių miesto seniūnijos Socialinės paramos specialistė Vaida Novikovienė, tel. +370 347 44103, mob. +370 652 55330, el. p. vaida.novikoviene@kedainiai.lt.
Kėdainių miesto seniūnijos socialinės paramos specialistė Daiva Valiūnė, tel. +370 347 53277, mob. +370 659 05945, el. p. daiva.valiune@kedainiai.lt. 
Kėdainių miesto seniūnijos socialinės paramos specialistė Sabina Ramanauskienė, tel. +370 347 51567, mob. +370 699 80782, el. p. sabina.ramanauskiene@kedainiai.lt.
Kėdainių miesto seniūnijos socialinių išmokų specialistė Jūratė Vitkutė, tel. +370 347 44103, mob. +370 650 51045, el. p. jurate.vitkute@kedainiai.lt.
Kėdainių miesto seniūnijos socialinių išmokų specialistė Rima Titiškė, tel. +370 347 51567, mob. +370 652 89298, el. p. rima.titiske@kedainiai.lt. 
Kėdainių miesto seniūnijos socialinių išmokų specialistė Irutė Jusevičienė, tel. +370 347 53277, mob. +370 656 94639, el. p. irute.juseviciene@kedainiai.lt. 
Gudžiūnų seniūnijos socialinės paramos specialistė Rita Aleliūnienė, tel. +370 347 45342, mob. +370 600 91456, el. p. rita.aleliuniene@kedainiai.lt. 
Dotnuvos seniūnijos socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos socialinių išmokų specialistė Ina Minkevičienė, mob. +370 699 93724, el. p. dotnuvos.seniunija@kedainiai.lt. 
Josvainių seniūnijos socialinės paramos specialistė Veronika Žilinskienė, tel. +370 347 73224, mob. +370 659 74959, el. p. veronika.zilinskiene@kedainiai.lt. 
Josvainių seniūnijos socialinės paramos specialistė Virginija Cukanovienė, tel. +370 347 73180, mob. +370 659 08387, el. p. virginija.cukanoviene@kedainiai.lt. 
Krakių seniūnijos socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt. 
Pernaravos seniūnijos socialinės paramos specialistė Vilma Ramanauskienė, tel.+370 347 42148, el. p. vilma.ramanauskiene@kedainiai.lt.
Šėtos seniūnijos socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt.
Surviliškio seniūnijos socialinės paramos specialistė Lina Civilkienė, tel. +370 347 41222, mob.  +370 683 78590, el. p. lina.civilkiene@kedainiai.lt.
Truskavos seniūnijos socialinių išmokų darbuotoja Marija Zakaryzienė, tel. +370 347 41335, el. p. marija.zakaryziene@kedainiai.lt.
Truskavos seniūnijos socialinių išmokų darbuotoja Greta Minskienė, tel. +370 347 41352, el. p. greta.minskiene@kedainiai.lt.
Vilainių seniūnijos socialinės paramos specialistė Laima Laurinavičienė, tel. +370 347 68312, mob. +370 656 30077, el. p. laima.laurinaviciene@kedainiai.lt.

[bookmark: _Hlk193813708]Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

